Silent Reading Club
2026-03-25 17:00 - 19:00 (Europe/Copenhagen) | Biblioteket Sønderborg, Nørre Havnegade 15, Sønderborg, 6400, Danmark
Books, Nooks, & Snacks
Grab your favorite book, find a comfy spot, and enjoy a peaceful reading session with fellow book lovers (plus, there’ll be tons of snacks!). Whether you’re obsessed with fantasy, hooked on mysteries, swooning over romance, or diving into non-fiction, this is the ultimate chance to get lost in your book in a super relaxing vibe.
What’s waiting for you:
– A peaceful, laid-back atmosphere
– Comfy spots to kick back
– Tasty treats and light snacks
– The chance to make new book-loving friends
How to join:
Just show up with your book and the need for some chill, quiet time. No sign up is needed. We can’t wait to see you there and share the love of reading.
Begivenheden foregår her:
Biblioteket Sønderborg
Niveau 2, YA-zonen, Nørre Havnegade 15, 6400, Sønderborg
Læs mere om eventet og køb en evt. billet her.

Morten Pape
2026-03-25 19:00 - 21:00 | Biblioteket Sønderborg, Nørre Havnegade 15, Sønderborg, 6400, Danmark
Forfattersamtale om “Månebarn”
Med Månebarn fra 2025 fortsætter Morten Pape sin ambitiøse familiesaga, der begyndte med Nøglebarn i 2024. Hvor første bind handlede om forfatterens fædrene ophav, retter Månebarn blikket mod morens og mormorens liv – en fortælling om overlevelse i et hjem præget af fysisk og psykisk vold.
Romanen undersøger, hvordan fortidens traumer former generationer, og hvordan hemmeligheder kan kaste lange skygger over dem, man elsker. Med et skarpt blik og dyb menneskelig indsigt rekonstruerer Pape en familiehistorie præget af kærlighed, sorg og svigt.
Pape debuterede i 2015 med Planen – en roman om hans opvækst i Urbanplanen på Amager – og modtog debutantprisen for værket. Senere har han skrevet flere værker, hvor det samfundsmæssige flettes sammen med det menneskelige, og hvor det personlige ofte bliver dybt universelt.
I denne samtale vil Pape fortælle om at bruge virkelige menneskers liv som materiale og om de etiske og følelsesmæssige dilemmaer, der følger med at forvandle sine egne smertefulde erfaringer til litteratur.
En vedkommende samtale om familie, arv og den vanskelige balance mellem sandhed og fiktion — fra en af de mest markante stemmer i dansk samtidslitteratur.
I samtale med Line Kveiborg.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Magtens Korridorer
2026-03-25 20:00 | Koncertsalen Alsion, Alsion 2, Sønderborg, 6400, Danmark
Magtens Korridorer er et af Danmarks mest markante pop/rockbands med kant, humor og energi.
Den 25. marts 2026 kan du opleve Magtens Korridorer på Alsion, når de besøger koncertsalen med deres akustiske set. Publikum kan glæde sig til en aften fyldt med alt det, man forbinder med bandet: pop/rock med sjæl, energi, humor og nærvær.
Kan man holde af både håndbajer og champagne? Må man starte med osten og slutte med silden? Mange mener meget om, hvad man kan, bør og må – men hvem er egentlig “man”? Én ting er sikkert: det er i hvert fald ikke Magtens Korridorer.
Koncerten bliver både ny og anderledes – og samtidig 101% Magtens Korridorer. Bandet er kendt for udelukkende at spille egne danske sange, ofte med socialrealistisk kant og tekster, der rammer lige i hjertekulen. Gennembruddet kom i 2005 via P3’s Karrierekanonen med hittet Lorteparforhold, og siden har de udgivet både guld- og platinsælgende albums, der har cementeret deres position som et af Danmarks mest markante rockbands.
Glæd dig til en unik koncertoplevelse på Alsion, når Magtens Korridorer indtager scenen i marts 2026.

AI & DIG
2026-03-26 09:00 - 13:00, 2026-04-07 09:00 - 13:00, 2026-04-08 09:00 - 13:00, 2026-04-09 09:00 - 13:00 | Biblioteket Sønderborg, Nørre Havnegade 15, Sønderborg, 6400, Danmark
Undervisningsforløb for 7.-9. klasse
ENIGMA – Museum for post, tele og kommunikation besøger Biblioteket Sønderborg ifm. deres landsdækkende turné om kunstig intelligens.
På biblioteket kan I opleve undervisningsforløbet og mini-udstillingen AI & DIG. I forløbet skal eleverne rådgive Danmarks digitaliseringsminister. De skal som ”Rådet for fremtidens mennesker og maskiner” tage stilling til en række dilemmaer.
AI (kunstig intelligens) er på rekordtid flyttet ind i vores liv – derhjemme, i skolen, i nyhederne og på vores uundværlige telefoner. Den er imponerende og kan hjælpe os med alt muligt. Men hvor skal vi mennesker sætte grænserne for teknologien – og hvad skal den ikke hjælpe os med? Hvad skal vi være opmærksomme på, når vi bruger AI som en ekspert, der hjælper os med at træffe beslutninger eller træffer dem for os? Hvornår kan AI bedrage os, hvornår kan den beskytte os og hvornår kan den hjælpe os? Og kan man være ven med en AI?
Eleverne går på opdagelse i museets udstillinger og skal løse en række opgaver, der klæder dem på til at forholde sig kritisk til teknologiens muligheder og begrænsninger.
AI griber ind i alle skolens fag. For at forstå teknologien må vi vide noget om matematik og naturfag. For at kommunikere med den og forstå, hvordan den kan påvirke os, har vi for brug for danskfaget. For at tage stilling til den, må vi undersøge den i samfundsfag. Og for at forstå vores nutid og begribe fremtiden – må vi forstå vores historie.
Læringsmål:

Dansk: Eleven kan diskutere betydningen af digitale kommunikationsteknologier for eget liv og fællesskab.
Matematik: Eleverne kan forholde sig vurderende til matematikkens anvendelse med henblik på at tage ansvar og øve indflydelse i et demokratisk fællesskab.
Samfundsfag: Eleverne skal opnå forudsætninger for udvikling af kritisk tænkning og et værdigrundlag, så de kan deltage kvalificeret og engageret i samfundet.
Fysik/kemi: Eleven kan beskrive sammenhænge mellem teknologisk udvikling og samfundsudvikling.
Historie: Eleven kan forklare samspil mellem fortid, nutid og fremtid.

Vigtig info:

Tirsdag til fredag i ugerne 12, 13 og 15 er der én workshop pr. dag.
Workshoppen er for én samlet klasse på max 30 elever.
Der skal kun trækkes 1 billet til hele klassen.
Workshoppen har en varighed på 4 timer inkl. frokost (medbring selv madpakke).

For spørgsmål kontakt venligst:
Anna Roed, aaro@sonderborg.dk / 20 35 66 14
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Filosofisk salon: I samtale med de allerstørste
2026-03-26 16:30 - 17:30 | Biblioteket Sønderborg, Nørre Havnegade 15, Sønderborg, 6400, Danmark
Er fake news egentlig blot gammel vin på nye flasker? Og var Sokrates mest en filosof eller en fuckboy? Det prøver vi at finde ud af, når vi den sidste torsdag i hver måned tager et dyk ned i filosofihistorien og hilser på de største filosoffer.
Vi fælleslæser en tekstbid ad gangen og gennemgår de vigtigste pointer, spørgsmål og tanker, der opstår undervejs. Uanset om du er helt grøn på området eller er dus med Descartes, så er du meget velkommen her, hvor det ikke er en konkurrence om at kunne flest lange ord, men langt mere om at være filosofisk nysgerrig.
Vores egen bibliotekar Claus Jacobsen har en BA i filosofi og dirigerer os dygtigt igennem dagens emne.
Begivenheden foregår her:
Biblioteket Sønderborg
Niveau 2, Indsigten, Nørre Havnegade 15, 6400, Sønderborg
Læs mere om eventet og køb en evt. billet her.

Det store Jas & Mika Show!
2026-03-26 17:00 | Koncertsalen Alsion, Alsion 2, Sønderborg, 6400, Danmark
Det bliver stort! Oplev det ultimative fanshow med Jas & Mika, når de drager på Danmarksturné med uforudsigelig komik, skørhed og god underholdning i ægte Jas & Mika stil.
Træd ind i deres univers, få hele historien, bliv overrasket over alt det, du ikke vidste om Jas & Mika, hør dem afsløre hemmeligheder for første gang, se aldrig før viste klip, bliv vidne til sensationer, giv den gas, syng med, flip ud over, hvor fedt det hele er, kom til dig selv igen og derefter flæk af grin til din mave gør ondt, når det hele stikker af. Kort sagt: Gå fanamok som aldrig før! Tag familien i hånden og glæd jer til det største Jas & Mika show til dato! Og lad jer overraske af alt det, I bare aldrig havde set komme!
Fakta om Jas & Mika
Jas & Mika er kendt for deres humor, ærlige fortællinger fra hverdagen og ikke mindst deres stærke tilknytning til deres følgere. Med millioner af visninger på YouTube, en kæmpe fanskare og en uimodståelig energi er de blevet et af Danmarks mest populære par på sociale medier.
Med 5-6 millioner visninger HVER måned på deres YouTube-kanal Jas & Mika udgiver de på imponerende vis ny video hver søndag. Deres videoer spænder fra challenges og vlogs til sjove sketches og hverdagsbegivenheder, og parret har opnået idolstatus blandt især børn & unge. De har været værter på det prestigefyldte awardshow Simba Prisen to år i træk – senest i Operaen – og har vist, at de kan samle tusindvis af børn, unge og familier.
I sommeren 2025 afholdte de Jas & Mika Løbet, der blev udsolgt på bare 3 dage, og hvor 1.500 børn & voksne trak i løbeskoene til en dag fyldt med sundhed, bevægelse og fællesskab. Nu tager de skridtet videre, drager på Danmarksturné og inviterer deres fans med til det største Jas & Mika show nogensinde “Det store Jas & Mika show!”, hvor underholdning, pinligheder, sjove numre og endnu mere fanlykke er i centrum.

Rod Stewart Tribute // Sønderborghus
2026-03-26 20:00 - 22:30 | Sønderborghus, Martin Nyrops Plads 2, Sønderborg, 6400
Bandet der fortolker Rod Stewarts tidløse hits, tager publikum med på en rejse gennem nogle af de mest elskede sange fra hans lange karriere, herunder “Maggie May,” “Da Ya Think I’m Sexy,” og “Tonight’s the Night.”
Vi glæder os til at bringe Rod Stewarts unikke musik og energi til Sønderborghus, siger Jan Klausen, som er forsanger i bandet, og nok mest kendt for sin deltagelse i Dansk Melodi Grand Prix, samt diverse udgivelser med bands som Measure, Plenty, Party Animals mm.
Det er en ære at fortolke en sådan legende som Rod Stewart,” siger Jan Klausen. “Jeg glæder mig til at dele denne musik med fans og skabe en uforglemmelig aften sammen med publikum.” En spektakulær hyldest til en af musikkens legender, hvor vi præsenterer alle de mest elskede hits!
Vi glæder os til at se dig til denne fantastiske hyldest!

AI & DIG
2026-03-27 09:00 - 13:00, 2026-04-10 09:00 - 13:00 | Biblioteket Sønderborg, Nørre Havnegade 15, Sønderborg, 6400, Danmark
Undervisningsforløb for 7.-9. klasse
ENIGMA – Museum for post, tele og kommunikation besøger Biblioteket Sønderborg ifm. deres landsdækkende turné om kunstig intelligens.
På biblioteket kan I opleve undervisningsforløbet og mini-udstillingen AI & DIG. I forløbet skal eleverne rådgive Danmarks digitaliseringsminister. De skal som ”Rådet for fremtidens mennesker og maskiner” tage stilling til en række dilemmaer.
AI (kunstig intelligens) er på rekordtid flyttet ind i vores liv – derhjemme, i skolen, i nyhederne og på vores uundværlige telefoner. Den er imponerende og kan hjælpe os med alt muligt. Men hvor skal vi mennesker sætte grænserne for teknologien – og hvad skal den ikke hjælpe os med? Hvad skal vi være opmærksomme på, når vi bruger AI som en ekspert, der hjælper os med at træffe beslutninger eller træffer dem for os? Hvornår kan AI bedrage os, hvornår kan den beskytte os og hvornår kan den hjælpe os? Og kan man være ven med en AI?
Eleverne går på opdagelse i museets udstillinger og skal løse en række opgaver, der klæder dem på til at forholde sig kritisk til teknologiens muligheder og begrænsninger.
AI griber ind i alle skolens fag. For at forstå teknologien må vi vide noget om matematik og naturfag. For at kommunikere med den og forstå, hvordan den kan påvirke os, har vi for brug for danskfaget. For at tage stilling til den, må vi undersøge den i samfundsfag. Og for at forstå vores nutid og begribe fremtiden – må vi forstå vores historie.
Læringsmål:

Dansk: Eleven kan diskutere betydningen af digitale kommunikationsteknologier for eget liv og fællesskab.
Matematik: Eleverne kan forholde sig vurderende til matematikkens anvendelse med henblik på at tage ansvar og øve indflydelse i et demokratisk fællesskab.
Samfundsfag: Eleverne skal opnå forudsætninger for udvikling af kritisk tænkning og et værdigrundlag, så de kan deltage kvalificeret og engageret i samfundet.
Fysik/kemi: Eleven kan beskrive sammenhænge mellem teknologisk udvikling og samfundsudvikling.
Historie: Eleven kan forklare samspil mellem fortid, nutid og fremtid.

Vigtig info:

Tirsdag til fredag i ugerne 12, 13 og 15 er der én workshop pr. dag.
Workshoppen er for én samlet klasse på max 30 elever.
Der skal kun trækkes 1 billet til hele klassen.
Workshoppen har en varighed på 4 timer inkl. frokost (medbring selv madpakke).

For spørgsmål kontakt venligst:
Anna Roed, aaro@sonderborg.dk / 20 35 66 14
Begivenheden foregår her:
Biblioteket Sønderborg
M3.3, Nørre Havnegade 15, 6400, Sønderborg
Læs mere om eventet og køb en evt. billet her.

Opera: Don Juan
2026-03-27 19:30 | Koncertsalen Alsion, Alsion 2, Sønderborg, 6400, Danmark
Forførerens sidste fest
“At være tro mod kun én kvinde er det samme som at være utro mod alle de andre!” Sådan synger Don Juan. Det er alt andet lige et udsagn, man kan overveje, og det har man gjort siden 1787, hvor Mozart og hans librettist Lorenzo da Ponte havde urpremiere på Don Juan. Operaen fortæller myten om én af musik- og litteraturhistoriens mest omdiskuterede mænd. Er han den ultimative levemand eller en forældet charlatan? Er det en lystig komedie, som Mozart selv kaldte den? Eller er den med eftertidens syn på værket blevet en tragedie om menneskeligt forfald, synd og bodsgang?
Don Juan var en utvetydig succes, da den fik premiere i Prag, og har i næsten 240 år været én af de absolut mest elskede og spillede operaer verden over.
Opera
Medvirkende: Den Jyske Opera og Sønderjyllands Symfoniorkester
Dirigent: Cathrine Winnes/Gudrun Dahlkvist
Instruktør: Dan Turdén
Scenograf og kostumedesigner: Nina Fransson
Producent: Den Jyske Opera

Fredrik Boltes & Partiet (S) // Sønderborghus
2026-03-27 20:00 - 22:30 | Sønderborghus, Martin Nyrops Plads 2, Sønderborg, 6400
Det fænomenale svenske reggaeband, Partiet vender tilbage til Danmark i 2026! Efter mange vellykkede danske turnéer, er Partiet igen klar til at byde det danske livepublikum på store oplevelser med deres brillante reggaeshow!
Det suveræne live-band, Partiet, er foruden at være Sveriges største reggaeorkester også en fremadstormende succes i hele Nordeuropa! Opskriften på Partiets succes er på samme tid enkel som genial; energiske og uforudsigelige liveshows leveret med overlegen musikalitet! Med deres nye opsætninger lyder de bedre end nogensinde før!
Partiet har for længst besejret både publikum og anmelderne i Sverige. I 9 år har bandet ikke fået under 5/5 stjerner i en koncertanmeldelse, og de indtager årligt hovedscenen på nogle af broderlandets største festivaler. Forsanger og partileder, Fredrik Boltes, kan instinktivt fange publikums udelte interesse, og folk ved ikke, hvad der rammer dem, før de rives med i en uforglemmelig reggaefest, hvor alt kan ske!
Gå ikke glip af Partiet, som bredt betragtes som et af Nordeuropas vildeste livebands, når de rammer Sønderborghus i marts 2026!

CaféSang med Asta Flyvholm Kjær
2026-03-28 12:00 - 13:00 | Café Alsion, Alsion 2, Sønderborg, 6400
Sangværten til CaféSang den 28. marts 2026 er Asta Flyvholm Kjær.
Asta fortæller på sønderjysk om oplevelser fra højskoler rundt om i hele Danmark, med udgangspunkt i en højskolesang.
Asta har i mange år haft fortællearrangementer med egne og andres historier, altid med fællessange der passer til fortællingerne.
Kom og syng med lørdag den 28. marts kl. 12.00 – 13.00 i Café Alsion, Alsion 2, Sønderborg.
Brunch i Café Alsion fra kl. 10.00 kan bestilles på tlf. 25 28 28 86.
Der er højskolesangbøger, som man kan låne i caféen, men man er meget velkommen til at tage sin egen sangbog med.

Kammermusik for blæsere
2026-03-28 16:00 - 18:00 | Sønderborg Slot, Sønderbro 1, Sønderborg, 6400, Danmark
Carl Nielsen Kvintetten begyndte samarbejdet i 2006 og og har siden da med stor succes afholdt adskillige koncerter i både ind- og udland.
Koncertprogrammet bekendtgøres senere.

Far på færde
2026-04-01 10:00 - 12:00, 2026-04-08 10:00 - 12:00 | Biblioteket Sønderborg, Nørre Havnegade 15, Sønderborg, 6400, Danmark
Er du far på barsel eller går du hjemme med dit barn?
Så kom ned på Børnebiblioteket og få et fællesskab med andre fædre og deres børn.
Far på færde finder sted hver onsdag formiddag kl. 10.00-12.00, hvor I kan mødes til leg, snak og hyggeligt samvær i Børnebiblioteket.
Tilbuddet er helt uforpligtende, og I kan komme og gå, som det passer jer.
For fædre med børn i alderen 0-1½ år.
Begivenheden foregår her:
Biblioteket Sønderborg
Børnebiblioteket, Nørre Havnegade 15, 6400, Sønderborg
Læs mere om eventet og køb en evt. billet her.

DKDM’s dirigentseminar
2026-04-04 19:30 - 21:00 | Koncertsalen Alsion, Alsion 2, Sønderborg, 6400, Danmark
At dirigere et symfoniorkester er en kunst. Det er ikke noget, man bare gør – det kræver teknik, musikalitet og lederskab. Og frem for alt kræver det erfaring. Derfor er det afgørende, at unge dirigentstuderende fra Det Kongelige Danske Musikkonservatorium får mulighed for at arbejde med et professionelt symfoniorkester som en del af deres uddannelse.

Hos Sønderjyllands Symfoniorkester prioriteres denne læring højt. Hvert år afholdes dirigentseminarer, hvor unge talenter får chancen for at stå foran orkestret og udvikle deres dirigentkundskaber. Under vejledning af erfarne dirigenter finpudser de deres teknik, arbejder med musikalsk udtryk og lærer at kommunikere præcist med musikerne – alt sammen elementer, der er afgørende for en dirigents succes. Seminariet afsluttes med koncert – man kan kalde det en åben prøve – hvor publikum inviteres ind til at følge de unge dirigenter i aktion. Det giver et sjældent indblik i dirigentens arbejde – hvordan de former musikken, reagerer på orkestret og finjusterer hver eneste detalje.
Ca. 1 time og 50 minutter med pause
Fri entre!

Læseheltene
2026-04-07 14:30 - 15:30 | Biblioteket Gråsten, Ahlefeldvej 4, Gråsten, 6300
Kunne du tænke dig at blive en helt?
Så meld dig til Læseheltene, hvor alle med lyst til at læse mødes. Sammen læser vi, snakker om bøger og anbefaler de bedste til hinanden. Der er altid saft på kanden og lidt godt til ganen.
Læseheltene er for børn i 4.-5. klasse og foregår hver tirsdag i perioden 13. januar – 23. juni (skoleferier og helligdage undtaget) på Biblioteket Gråsten.
Skal du være med? Så send en mail til Lita på lpes@sonderborg.dk
Begivenheden foregår her:
Biblioteket Gråsten
, Ahlefeldvej 4, 6300, Gråsten
Læs mere om eventet og køb en evt. billet her.

ANGSTENS GAVE
2026-04-08 17:30 - 19:30 | Alsion 2, 6400 Sønderborg, Alsion 2, Sønderborg, 6400
Angst giver anledning til sjælelig forvandling og kalder til ydre og indre kamp. Det kan litteraturen bidrage til at gøre os klogere på.

Angst er et komplekst fænomen i menneskers liv, der er blevet fortolket på mange måder gennem historien. I dag opfattes angst som noget sygeligt, når den melder sig uden at der er reel fare på færde. Derudover anslår psykiatriske studier, at angst udgør ét af de mest dominerende ”mentale sundhedsproblemer” på globalt plan.
Forfatter og Ph.D Markus Floris Christensen vil i dette foredrag forsøge at vise, hvordan angst kan forstås som et menneskeligt grundvilkår, der ligger til grund for selverkendelse og digterisk skabelse fremfor som et sygeligt fænomen, der skal fastsættes i kliniske kategorier.
Det vil han gøre ved at give eksempler fra litteraturens og filosofiens historie. Når vi går til litteraturen og filosofien, får vi nogle andre svar på, hvad angst er, og hvordan angst skal forstås, end vi gør, når vi spørger en læge. Angsten bliver en eksistentiel og organisk formkraft fremfor en psykisk og diagnostisk sygdom.
Vi er vant til at forbinde angst med tab. Angst for at tabe kontrollen, angst for at tabe ansigt, angst for at dø. Vi overser, at angsten er givet og giver. Angst giver anledning til sjælelig forvandling og kalder til ydre og indre kamp. Det kan litteraturen bidrage til at gøre os klogere på.
Dato: 5/2 2026
Tid: 17.30-19.15
Sted: SDU Sønderborg, Alsion, Sønderborg
Pris: 100 kr.
Arrangeret af Sønderborg Folkeuniversitet.
Alle er velkomne.

Calling all students! Get to know Sønderborghus, enjoy a meal & go jam at Mejeriet
2026-04-08 18:00 - 20:00 | Sønderborghus, Martin Nyrops Plads 2, Sønderborg, 6400
Take a tour of Sønderborghus and share a delicious meal.
Later, if you want to, you can join Jam Night for live music at Mejeriet. Bring your instrument or just enjoy the music—everyone is welcome!

*Declaration of consent: By registering, you give your consent for the Municipality of Sønderborg to use photos and videos of you, taken and recorded in connection with this event, on the municipality´s website and in social media. The municipality points out that this consent can be revoked at any time. Write to the Youth coordinator, lyfa@sonderborg.dk

Korkoncert med Augsburger Domsingknaben (D)
2026-04-08 19:00 - 20:00 | Sct. Marie Kirke, Sønderborg, Kirketorvet, Sønderborg, 6400
Forårsklange og hellig harmoni vil fylde Sct. Marie Kirke, når Augsburger Domsingknaben (D) byder på en aften med musikalsk storhed. Dette traditionsrige drengekor, nu anerkendt som en del af Bayerns immaterielle kulturarv, besøger kirken som en del af deres nordiske turné. Med en repertoireliste, der spænder over påsketidens festlige kormusik til udvalgte verdslige stykker, lover de at skabe en stemningsfuld overgang fra vinter til forår.
Koncerten tilbyder en unik mulighed for at opleve det historiske kor, som har charmeret publikum siden middelalderen. Når tonerne fra de unges stemmer blandes med kirkerummets akustik, er publikum sikret en oplevelse, der både berører hjertet og sjælen. Det er en aften, hvor musikken ikke blot er lyd, men også en fortælling om tradition og nyskabelse.
Det er gratis at overvære koncerten, så tag en pause fra hverdagen og lad dig fortrylle af Augsburger Domsingknabens harmoniske koncert. Afholdes onsdag den 08. april klokken 19:00 i Sct. Marie Kirke, Kirke Alle 4.

Kvinde om bord
2026-04-08 19:00 - 20:00 | Biblioteket Vester Sottrup, Skolevej 8, Sønderborg, 6400, Danmark
Sønderjyske kaptajnsfruer på langfart
Tag med på en rejse tilbage til 1800-tallets anden halvdel, hvor kaptajnsfruerne satte sejl på langfart sammen med deres mænd.
Historiker Mikkel Leth Jespersen dykker med udgangspunkt i sin nyeste bog, Kvinde om bord, ned i disse kvinders liv, deres oplevelser i eksotiske havnebyer, og hvad globaliseringen får af betydning for deres hverdag. Oplev en hidtil ukendt fortælling om kærlighed, kønsroller og kvindeidealer, der udfordrer den traditionelle søfartshistories stereotyper.
Vi får et unikt indblik i deres liv om bord på skibene og på rejser til destinationer som Buenos Aires, Cape Town, Singapore og Hongkong – langt fra deres hverdag i Sønderborg og Aabenraa.
Kvinde om bord var også nomineret til prisen ”Årets historiske bog 2024”.
Mikkel Leth Jespersen er historiker, ph.d. og formand for Historisk Samfund for Sønderjylland. Han har bl.a. været medforfatter og redaktør på tobindsværket Sønderjysk søfarts historie  og skrevet Dronningen griber magten .
Begivenheden foregår her:
Biblioteket Vester Sottrup
, Skolevej 8 Vester Sottrup, 6400, Sønderborg
Læs mere om eventet og køb en evt. billet her.

SpJustFrost // Sønderborghus
2026-04-08 20:00 - 22:30 | Sønderborghus, Martin Nyrops Plads 2, Sønderborg, 6400
Husk at købe billetter i forsalg hvis du vil have studenter-, U21- eller Barn Af Sønderborg rabat!
For meget af det go’e
SPJustFrost er tilbage, og 2026 bliver året, hvor vi skruer helt op for det goé!
Den dynamiske og fantastisk spillende trio tager på en fem ugers turné i april og maj 2026 under titlen “For meget af det go’e”.
Gennem tiden har SPJustFrost manifesteret sin position som en af Danmarks bedste live-acts, der byder på en unik blanding af klassiske og originale numre med intense live-optrædener. Gruppens sammenspil og smittende glæde for New Orleans-inspireret musik, er deres varemærke.
Trioen har udsendt en stribe albums, enkelte med egne sange og andre med mange af de klassiske sange, som har sit udspring i New Orleans.
Budskabet er stadig det samme som i 1998, da trioen indspillede deres legendariske ”Live in CPH”, på et stopfyldt Café Bopa på Østerbro. En svedig aften hvor Cafe Bopa blev omdannet til en svedig klub på Frenchmen Street i New Orleans. Trioen var i topform og assisteret af tre velspillende blæsere, fik de caféens tag til at lette og skabte det album, der blev en milepæl i historien om SPJustFrost
SPJustFrost har spillet hundredvis af koncerter på klubber og festivaler på kryds og tværs af Danmark, og deres trofaste publikums begejstring og store kærlighed til trioen, er til stadighed motivationen for at starte turbussen op igen.
SP (Henrik Schou Poulsen): bas & vokal
Esben Just: piano & vokal
Søren Frost: trommer & vokal

Digtermøde med Nana Fatou og Hans Karup
2026-04-09 16:30 - 18:00 | Biblioteket Sønderborg, Nørre Havnegade 15, Sønderborg, 6400, Danmark
Et møde mellem to lokale digtere.
Vær med til en poetisk eftermiddag med oplæsning og dialog, når den debuterende digter, Nana Fatou, møder den erfarne digter, Hans Karup.
Nana Fatou, som er opvokset i Sønderborg, debuterer med digtsamlingen Toubab i foråret 2026. I Toubab følger vi et jeg på en rejse, hvor grænserne for familie, venskab, økonomi og privilegier sættes på prøve. Undervejs dukker minderne om en lillebror op — en, der skulle have været med, men som mangler.
Nana Fatou færdiggør sin uddannelse på Forfatterskolen i København i sommeren 2026. Efter gymnasietiden gik hun på Forfatterakademiet på Biblioteket Sønderborg, hvor Hans Karup har undervist siden Forfatterakademiets tilblivelse i 2018. Hans Karup debuterede selv med digtsamlingen Nattens smil i 1997 og har siden udgivet flere digtsamlinger og en lærebog om at bruge poesi i danskundervisningen.
Nana Fatou læser op af Toubab, og Hans Karup læser op fra udvalgte tekster fra sit forfatterskab. De to digtere sætter sig godt til rette i de bløde stole for at tale om poesi og om skrivegerningen. I samtalen kommer de ind på, hvordan de gennem poesiens sprog sætter ord på levede erfaringer. De belyser fra henholdsvis elevens og underviserens perspektiv deres oplevelser med skriveundervisning og taler om, hvordan man finder sin stemme som forfatter.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Piaf – en hyldest til Piaf og livet
2026-04-09 19:30 - 21:30 | Sønderborg Teater, Strandvej 1, Sønderborg, 6400
MUSIK OG FORTÆLLING – Sopranen Cecilia Lindwall synger nogle af Edith Piafs mest elskede sange i en opsætning med akkordeon, kontrabas og klaver i ægte parisisk ånd. Alle sange sættes sammen i kronologisk rækkefølge og giver dermed et indtryk af Edith Piafs udvikling gennem årene. OBS Dansk tale

Sæt musik til din sang
2026-04-10 16:00 - 20:00 | Sønderborg Musikskole, Skovvej 16, Sønderborg, 6400, Danmark
Kom til MGP-workshop på Sønderborg Musikskole
Drømmer du om at være med i MGP? Har du allerede et omkvæd, en tekst, et fedt beat eller en god melodi? Og har du brug for hjælp til at komme helt i mål?
De to musikere og undervisere, Chris Falkenberg og Joshua Roager, står klar til at guide dig godt igennem det hele. Efter workshoppen får du en lydfil med hjem, som du selv kan sende ind til MGP 2027.
For at deltage i workshoppen skal du allerede have teksten til din sang klar (mindst to vers og et omkvæd).

Workshoppen forløber over to dage:

Fredag 10. april 2026 kl. 16.00-20.00
Lørdag 11. april 2026 kl. 10.00-13.00

Tilmeldingen gælder til begge dage og koster i alt 120 kr. pr. person. Denne pris bliver opkrævet, når man tilmelder sig via Musikskolen. Tilmelding inkluderer pizza fredag aften samt frugt og snacks begge dage.
Det er muligt både at tilmelde sig som enkeltperson eller som en gruppe. I begge tilfælde skal hver deltager tilmelde sig individuelt.
Workshoppen er for børn og unge 10-15 år.

Hvordan tilmelder du dig?
Send en mail til Sønderborg Musikskole på: musikskolen@sonderborg.dk
I mailen skal du oplyse:

Dit navn
Din alder
Om du kommer alene eller sammen med din gruppe
Hvis I kommer som en gruppe, så skal alle i gruppen tilmelde sig individuelt
Giv gerne jeres gruppe et navn, som I også oplyser i mailen

Tilmelding skal ske senest onsdag 1. april 2026.
Begivenheden foregår her:
Biblioteket Sønderborg
Sønderborg Musikskole, Sønderborg Musikskole, 6400, Sønderborg
Læs mere om eventet og køb en evt. billet her.

Synger du stadig? - Anne Dorte Michelsen om mod, musik og mening
2026-04-10 17:00 - 19:00 | Biblioteket Sønderborg, Nørre Havnegade 15, Sønderborg, 6400, Danmark
Anne Dorte Michelsen fortæller om sit liv med udgangspunkt i bogen “Synger du stadig?” og spiller udvalgte sange undervejs.
En af dansk musiks største stemmer besøger biblioteket.
Anne Dorte Michelsen tager os med på en rejse gennem et liv fuld af musik, mod og menneskelighed. Med afsæt i sin nye erindringsbog Synger du stadig? fortæller hun om barndommens drømme, ungdommens kaos og voksenlivets sårbarhed – og de mange sange, der blev født undervejs.
Det er en fortælling om at være kvinde i en mandsdomineret branche, om at stå fast, når det blæser – og om at finde sin stemme på ny, når livet skifter retning. Med varme, humor og eftertænksomhed deler Michelsen sine erfaringer fra et langt liv i musikken: om berømmelsens pris, tab og livskriser.
Vi føres fra 70’ernes Aarhus og 80’ernes København – gennem popsuccessens vilde år – til nutidens Vesterbro, hvor corona, MeToo og geopolitisk turbulens atter forandrer verden.
I denne verden sker der et opbrud i Michelsen, som må genfinde sit verdensog selvbillede og forstå sig selv på ny. Her startede arbejdet med bogen. Det er en ærlig fortælling om et ekstraordinært liv i dansk musik. Hele vejen løber kærligheden til musikken og sproget som en rød tråd.
I løbet af foredraget vil udvalgte sange blive vævet ind i fortællingen – som små pauser, der lader poesien tale for sig selv.
Anne Dorte Michelsen er kendt og elsket for sine sange – både som medlem og sangskriver i orkesteret Tøsedrengene, Venter på far og gennem sin lange solokarriere.
Begivenheden foregår her:
Biblioteket Sønderborg
Salen, Nørre Havnegade 15, 6400, Sønderborg
Læs mere om eventet og køb en evt. billet her.

Et Hyldestshow Til Legenderne
2026-04-10 19:00 | Sønderborg Teater, Strandvej 1, Sønderborg, 6400
“Her får du alle de klassikere, vi danskere holder allermest af – leveret med hjerte, humor og højt humør.” – Edvard

Oplev en uforglemmelig aften fyldt med nostalgi, fest og fællessang, når LiveOplev inviterer til et storslået hyldestshow for tre af Danmarks største musikalske ikoner: Kim Larsen, Bamse og John Mogensen. Med et sprudlende liveband på scenen gennem hele showet genoplives de største klassikere, der gennem generationer har bundet danskerne sammen.
Ole Gas – Kim Larsen, som vi husker ham
Ole Gas er en ener på den danske musikscene. Han ligner, lyder og leverer Kim Larsen på en måde, der får publikum til at tro, at Gasolin-kongen selv er tilbage på scenen. Med uimodståelig charme, uimiskendelig stemme og bakket op af livebandet fører Ole Gas publikum gennem et hav af de største Larsen-hits.
René Jakobsen – Bamses Show med smæk på festen
“Venner, kom og se!” – René Jakobsen indtager scenen som Flemming “Bamse” Jørgensen i både lyd og look. Med den ikoniske stribede trøje, smækbukser og masser af varme leverer han en kavalkade af hits som Vimmersvej, I en lille båd der gynger, Venner kom og se og mange flere. Sammen med livebandet er der garanti for højt humør, fællessang og den helt særlige Bamse-stemning.
John Mogensen Live – Så længe vi lever, synger vi med
Forsanger Karsten Loft tager publikum med på en musikalsk rejse gennem John Mogensens legendariske univers. Med hits som Fut i fejemøget, Sidder på et værtshus og Så længe jeg lever bliver salen fyldt med grin, glæde og fælles minder. Undervejs krydres koncerten med små anekdoter om folkekunstneren, der ramte danskerne lige i hjertet, og livebandet sørger for at stemningen aldrig slipper taget i publikum.
“En aften du aldrig glemmer”
Tre legender. Tre fortolkere i verdensklasse. Ét stærkt liveband. Én uforglemmelig aften. Glæd dig til et show, hvor festen, musikken og de største danske klassikere går hånd i hånd! fra første tone til sidste fællessang.
